อันวาร์เสนอยกเลิกกม.จับโดยไม่ไต่สวน
กัวลาลัมเปอร์-12 ธ.ค.47นายอันวาร์ อิบราฮิม อดีตรองนายกรัฐมนตรีและผู้นำฝ่ายค้านของมาเลเซีย ระบุว่ามาเลเซียต้องยกเลิกกฎหมายความมั่นคงภายใน (ไอเอสเอ.) ที่อนุญาตให้รัฐบาลจำคุกประชาชนได้โดยไม่ต้องไต่สวน ทั้งนี้ในการกล่าวคำปราศรัยต่อกลุ่มผู้สนับสนุนประมาณ 1000 คน ที่สำนักงานใหญ่ของพรรคปาร์ตี้ อิสลาม เซ-มาเลเซียของนายอันวาร์ ชานกรุงกัวลาลัมเปอร์เมื่อคืนวานนี้ นายอันวาร์ระบุว่า รัฐบาลมักจะใช้กฎหมายไอเอสเอ.อย่างผิดๆ ซึ่งถือเป็นการกดขี่ข่มแหงประชาชน นายอันวาร์ถูกจำคุกเป็นเวลา 6 ปี ข้อหาคอรัปชั่น แต่ได้รับอิสรภาพเมื่อเดือนกันยายนที่ผ่านมา แต่ถูกห้ามทำกิจกรรมทางการเมืองเป็นเวลา 5 ปี จนถึงเดือนเมษายน 2551 อย่างไรก็ตาม เขาได้รับอนุญาตให้กล่าวสุนทรพจน์กับกลุ่มผู้สนับสนุนได้แต่ห้ามกล่าวโจมตีนายกรัฐมนตรีอับดุลลาห์ อาหมัด บาดาวี นายอันวาร์กล่าวว่า การยกเลิกกฎหมายดังกล่าวจะไม่ส่งผลกระทบต่อความพยายามต่อสู้กับการก่อการร้าย ขณะที่ คณะกรรมการสิทธิมนุษยชนเอเชียซึ่งเป็นกลุ่มพิทักษ์สิทธิมนุษยชนอิสระในฮ่องกงระบุว่า มาเลเซียจับกุมประชาชน ภายใต้กฎหมายไอเอสเอ.ประมาณ 100 คนในช่วง 3 ปีที่ผ่านมา 
กัวลาลัมเปอร์-12 ธ.ค.47 นายอันวาร์ อิบราฮิม อดีตรองนายกรัฐมนตรีและผู้นำฝ่ายค้านของมาเลเซีย ระบุว่ามาเลเซียต้องยกเลิกกฎหมายความมั่นคงภายใน (ไอเอสเอ.) ที่อนุญาตให้รัฐบาลจำคุกประชาชนได้โดยไม่ต้องไต่สวน